《再和 其一》
元代·吴景奎

幽怀耿耿托诗鸣，风叶萧萧亦有声。濠上观鱼知我乐，门前罗有见交情。

从教白发三千丈，休探灵蓍五十茎。自卜此身甘老拙，且将书帙了馀生。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。